CELEX: 62020TN0171
Language: hr
Date: 2020-03-18 00:00:00
Title: Predmet T-171/20: Tužba podnesena 18. ožujka 2020. – Rochefort protiv Parlamenta

8.6.2020   
            
            
               HR
            
            
               Službeni list Europske unije
            
            
               C 191/27
            
         
      Tužba podnesena 18. ožujka 2020. – Rochefort protiv Parlamenta
      (Predmet T-171/20)
      (2020/C 191/36)
      Jezik postupka: francuski
      
         Stranke
      
      
         Tužitelj: Robert Rochefort (Pariz, Francuska) (zastupnici: M. Stasi, J. Teheux i J. Rikkers, odvjetnici)
      
         Tuženik: Europski parlament
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku glavnog tajnika Europskog parlamenta od 17. prosinca 2019.;
               
            
                  —
               
               
                  poništi obavijest o terećenju br. 7000000071 od 22. siječnja 2020. kojom se nalaže povrat 27 241 eura;
               
            
                  —
               
               
                  naloži Europskom parlamentu snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe protiv odluke glavnog tajnika Europskog parlamenta od 17. prosinca 2019. o povratu neopravdano isplaćenih iznosa za parlamentarnu pomoć kao i povezane obavijesti o terećenju, tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na nedostatnosti obrazloženja pobijane odluke zato što je obrazloženje glavnog tajnika Europskog parlamenta dvosmisleno i zato što ne navodi zbog čega podneseni dokumenti nisu dokazi o radu.
               
            
                  2.
               
               
                  Drugi tužbeni razlog, koji se temelji na prebacivanju tereta dokazivanja. U tom pogledu, tužitelj smatra da nije na njemu da dostavi dokaz o radu svojeg parlamentarnog asistenta, nego da je, naprotiv, na Parlamentu da dokaže suprotno.
               
            
                  3.
               
               
                  Treći tužbeni razlog, koji se temelji na pogrešnoj ocjeni pobijane odluke jer su činjenična utvrđenja glavnog tajnika Europskog parlamenta netočna.
               
            
                  4.
               
               
                  Četvrti tužbeni razlog, koji se temelji na načelu proporcionalnosti jer iznos koji se potražuje od tužitelja podrazumijeva da je parlamentarni asistent za tužitelja radio samo nekoliko dana.